Anisoli

Anisoli on orgaaninen yhdiste (eetteri), joka on syttyvää, huoneenlämmössä (20 °C) olomuodoltaan väritöntä - keltaista nestettä, jolla on tunnusomainen haju. Sen kemiallinen kaava on C7H8O ja rakennekaava on C6H5OCH3. Anisolistä käytetään myös nimityksiä fenyylimetyylieetteri ja metoksibentseeni.

Anisolin moolimassa on 108,14 g/mol, sulamispiste - 37 °C, kiehumispiste 155 °C, suhteellinen tiheys 0,99 g/cm3 (vesi = 1,0 g/cm3), leimahduspiste 52 °C (o.c.), itsesyttymislämpötila 475 °C ja CAS-numero 100-66-3. Anisolin liukoisuus veteen on huono. Synteettisen anetolin (C10H12O) valmistukseen käytetään anisolia. Yhdiste esiintyy myös kukkien tuoksuissa ja semiokemikaalina eliöiden viestinnässä.

Anisoli soveltuu hyvin apuaineeksi analysoitaessa ilmanpainefotoionisaatio-massaspektrometrialla vaikeasti ionisoituvia poolittomia yhdisteitä.

Ympäristö- ja terveysvaikutukset 

Lyhytaikainen altistuminen anisolille voi ärsyttää silmiä, ihoa ja hengitysteitä. Aineen joutumisen keuhkoihin voi aiheuttaa kemiallisen keuhkotulehduksen vaaran. Pitkäaikainen tai toistuva altistuminen aineelle voi kuivattaa ihoa.

Aiheesta muualla 

Tiivistelmä Tiina Kauppilan väitöskirjasta, 2004: Ilmanpainefotoionisaatio-massaspektrometria
PubChem: Anisole 
Human Metabolome Database (HMDB): Anisole 
Food Component Database (FooDB): Methoxybenzene 
KEGG: Anisole 
Pherobase: Floral Compound - anisole 
Pherobase: Semiochemical - anisole 
Dr. Duke's Phytochemical and Ethnobotanical Databases: Anisole 

Eetterit